કોન્ટ્રાક્ટર વાહનચાલકો પાસે નિયત ફી કરતાં વધુ રકમ વસૂલે છે, તેની કાચી રસીદ પણ અપાતી નથી. ક્યાંક રસીદ અપાય છે તો સમય, તારીખ જેવી વિગતો હોતી નથી. આવી મોંઘમ ચિઠ્ઠીના કારણે વાહનચાલકોને રોજ માથાકૂટ થાય છે. આ પ્રકારની ફરિયાદો તંત્ર સુધી પહોંચે જ છે. ચૂંટાયેલ પાંખના ઉચ્ચ હોદ્દેદારો પણ પે એન્ડ પાર્કમાં લોકોને પડતી હાલાકીથી વાકેફ છે. એસ્ટટનો હવાલો સંભાળતા પૂર્વ ઝોનના ડેપ્યુટી મ્યુનિસિપલ કમિશનર જે.એસ. પ્રજાપતિ કહે છે, ફરિયાદ ઊઠે છે ત્યાં તંત્ર તપાસ કરાવે જ છે, પરંતુ હવે શહેરભરમાં પે એન્ડ પાર્ક માટે સ્પેશિયલ ડ્રાઇવ શરૂ કરવાની સૂચના આપીશ તેમજ પ્રશ્નોના કાયમી ઉકેલ માટે ટેન્ડરની નવી શરતમાં કોન્ટ્રાક્ટરે રસીદ ફાડવા હેન્ડી મશીન વસાવવાનો ઉમેરો કરાશે.